SL Uradni list Evropske unije L 88/51

ODLOČBA KOMISIJE

z dne 27. marca 2007

o določitvi mehanizma za dodelitev kvot proizvajalcem in uvoznikom delno halogeniranih klorofluoroogljikovodikov za leta od 2003 do 2009 na podlagi Uredbe (ES) št. 2037/2000 Evropskega parlamenta in Sveta

(notificirano pod dokumentarno številko C(2007) 819_2)

(Besedila v angleškem, estonskem, finskem, francoskem, grškem, italijanskem, litovskem, madžarskem, nemškem, nizozemskem, poljskem, slovenskem, španskem in švedskem jeziku so edina verodostojna)

(2007/195/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (1), in zlasti člena 4(3)(ii) Uredbe,

ob upoštevanju naslednjega:

(1) Zaradi ukrepov Skupnosti, zlasti tistih iz Uredbe Sveta (ES) št. 3093/94 z dne 15. decembra 1994 o snoveh, ki tanjšajo ozonski plašč (2), ki jo je nadomestila Uredba (ES) št. 2037/2000, se je v obdobju nekaj let skupna poraba delno halogeniranih klorofluoroogljikovodikov (HCFC) zmanjšala.

(2) V povezavi s tem zmanjšanjem so bile za posamezne proizvajalce in uvoznike določene kvote, ki temeljijo na preteklih tržnih deležih in so bile izračunane glede na dejavnik škodljivosti teh snovi za ozon.

(3) Od leta 1997 je trg za te snovi v zvezi z različnimi uporabami stabilen. Skoraj dve tretjini HCFC se je porabilo pri proizvodnji pene, dokler ni bila taka uporaba 1. januarja 2003 prepovedana.

(4) Da uporabniki HCFC, ki proizvajajo izdelke, ki niso pena, po 1. januarju 2003 ne bi bili v slabšem položaju, do česar bi prišlo, če bi sistem dodeljevanja temeljil na preteklem tržnem deležu uporabe HCFC za proizvodnjo pene, je primerno, da se po navedenem datumu zagotovi nov mehanizem za dodelitev za uporabo HCFC pri proizvodnji izdelkov, ki niso pena. Za obdobje od 2004 do 2009 je za najbolj primernega veljal sistem dodeljevanja, ki temelji samo na povprečnem preteklem tržnem deležu HCFC pri proizvodnji izdelkov, ki niso pena.

(5) Primerno je, da se kvote, ki so na voljo vsakemu uvozniku, omejijo na ustrezen odstotek tržnega deleža, ki ga je imel uvoznik leta 1999, kvote vsakega uvoznika iz držav članic, ki so k EU pristopile 1. maja 2004, pa na povprečni tržni delež uvoznika iz let 2002 in 2003, vendar je treba zagotoviti tudi, da se uvozne kvote, za katere v določenem letu ni bilo zaprošeno in niso bile dodeljene, na novo dodelijo registriranim uvoznikom HCFC.

(6) Odločbo Komisije 2005/103/ES (3), ki je določila mehanizem za dodelitev kvot proizvajalcem in uvoznikom za delno halogenirane klorofluoroogljikovodike za leta 2003 do 2009 na podlagi Uredbe (ES) št. 2037/2000, je treba spremeniti, da se bodo upoštevali spremenjeni referenčni datum za proizvajalce in uvoznike v državah članicah, ki so k EU pristopile 1. maja 2004, povečana kvota za halogenirane klorofluoroogljikovodike (skupina VIII) iz Priloge III k Uredbi (ES) št. 2037/2000, kakor je bila spremenjena z Aktom o pristopu iz leta 2005, ter pretekli tržni delež podjetij v državah članicah, ki sta k EU pristopili 1. januarja 2007.

(7) Zaradi pravne jasnosti in preglednosti je treba Odločbo 2005/103/ES nadomestiti.

(8) Ukrepi, predvideni s to odločbo, so v skladu z mnenjem Odbora, ustanovljenega s členom 18(1) Uredbe (ES) št. 2037/2000 –

SPREJELA NASLEDNJO ODLOČBO:

Člen 1

Opredelitev pojmov

V tej odločbi se uporabljajo naslednje opredelitve pojmov:

(a) „tržni delež za hladilna sredstva“ pomeni povprečni tržni delež prodaje delno halogeniranih klorofluoroogljikovodikov za hladilne naprave, ki ga je imel proizvajalec v letih 1997, 1998 in 1999, izražen kot odstotek celotnega trga za hladilne naprave;

(b) „tržni delež za proizvodnjo pene“ pomeni povprečni tržni delež prodaje delno halogeniranih klorofluoroogljikovodikov za proizvodnjo pene, ki ga je imel proizvajalec v letih 1997, 1998 in 1999, izražen kot odstotek celotnega trga za proizvodnjo pene; in

(c) „tržni delež za topila“ pomeni povprečni tržni delež prodaje delno halogeniranih klorofluoroogljikovodikov za topila, ki ga je imel proizvajalec v letih 1997, 1998 in 1999, izražen kot odstotek celotnega trga topil.

Člen 2

Podlaga za izračun kvot

Okvirne količine, dodeljene za porabo delno halogeniranih klorofluoroogljikovodikov za hladilna sredstva, proizvodnjo pene in topila na podlagi deleža proizvajalcev pri obračunskih ravneh, določenih v členu 4(3)(i)(e) in (f) Uredbe (ES) št. 2037/2000, so navedene v Prilogi I k tej odločbi.

Tržni deleži za vsakega proizvajalca na ustreznih trgih so določeni v Prilogi II (4).

Člen 3

Kvote za proizvajalce

1. Kvota obračunske ravni delno halogeniranih klorofluoroogljikovodikov iz člena 4(3)(i)(e) Uredbe (ES) št. 2037/2000, ki jih proizvajalec da na trg ali uporablja zase, za vsakega proizvajalca za leto 2007 ne presega vsote naslednjih elementov:

(a) tržnega deleža proizvajalca za hladilna sredstva glede na skupno okvirno količino, dodeljeno za hladilna sredstva v letu 2004;

(b) tržnega deleža proizvajalca za topila glede na skupno okvirno količino, dodeljeno za topila v letu 2004.

2. Kvota obračunske ravni delno halogeniranih klorofluoroogljikovodikov iz člena 4(3)(i)(f) Uredbe (ES) št. 2037/2000, ki jih proizvajalec da na trg ali uporablja zase, za vsakega proizvajalca za obdobje od 2008 do 2009 v sorazmerju ne presega vsote naslednjih elementov:

(a) tržnega deleža proizvajalca za hladilna sredstva glede na skupno okvirno količino, dodeljeno za hladilna sredstva v letu 2004;

(b) tržnega deleža proizvajalca za topila glede na skupno okvirno količino, dodeljeno za topila v letu 2004.

Člen 4

Kvote za uvoznike

Obračunska raven delno halogeniranih klorofluoroogljikovodikov, ki jih posamezen uvoznik sme dati na trg ali uporabljati zase, kot odstotek obračunskih ravni iz člena 4(3)(i)(d), (e) in (f) Uredbe (ES) št. 2037/2000 ne presega odstotnega deleža, ki mu je bil dodeljen v letu 1999.

Z odstopanjem obračunska raven delno halogeniranih klorofluoroogljikovodikov, ki jih posamezen uvoznik iz Češke, Estonije, Cipra, Latvije, Litve, Madžarske, Malte, Poljske, Slovenije in Slovaške sme dati na trg ali uporabljati zase, kot odstotek obračunskih ravni iz člena 4(3)(i)(d), (e) in (f) Uredbe (ES) št. 2037/2000 ne presega povprečnega odstotnega tržnega deleža, ki mu je bil dodeljen v letih 2002 in 2003.

Kakršne koli količine, ki jih ni mogoče dati na trg, ker uvozniki, ki so do tega upravičeni, niso zaprosili za uvozno kvoto, se na novo dodelijo tistim uvoznikom, ki so dobili uvozno kvoto.

Nedodeljena količina se razdeli med vse uvoznike in izračuna sorazmerno z višino kvot, ki so za te uvoznike že določene.

Člen 5

Odločba 2005/103/ES se razveljavi.

Sklicevanja na razveljavljeno odločbo se razumejo kot sklicevanja na to odločbo.

Člen 6

Ta odločba je naslovljena na naslednja podjetja:

Arkema S.A. Cours Michelet — La Défense 10 F-92091 Paris-La Défense

Arkema Química SA Avenida de Burgos 12, planta 7 E-28036 Madrid

DuPont de Nemours (Nederland) bv Baanhoekweg 22 3313 LA Dordrecht Nederland

Honeywell Fluorine Products Europe bv Laarderhoogtweg 18, 1101 EA Amsterdam Nederland

Ineos Fluor Ltd PO Box 13 The Heath Runcorn Cheshire WA7 4QF United Kingdom

Phosphoric Fertilizers Industry S.A. Thessaloniki Plant P.O. Box 10183 GR-541 10 Thessaloniki

Rhodia UK Ltd PO Box 46 — St Andrews Road Avonmouth, Bristol BS11 9YF United Kingdom

Solvay Électrolyse France 12, cours Albert 1er F-75383 Paris

Solvay Fluor GmbH Hans-Böckler-Allee 20 D-30173 Hannover

Solvay Ibérica SL C/ Mallorca 269 E-08008 Barcelona

Solvay Solexis SpA Viale Lombardia, 20 I-20021 Bollate (MI)

AB Ninolab P.O. Box 137 S-194 22 Upplands Väsby

Advanced Chemical SA C/ Balmes 69, pral. 3o E-08007 Barcelona

Alcobre SA C/ Luis I, Nave 6-B Polígono Industrial Vallecas E-28031 Madrid

AGC Chemicals Europe World Trade Center Zuidplein 80 H-Tower, Level 9 1077 XV Amsterdam Nederland

Avantec 26, avenue du Petit-Parc F-94683 Vincennes Cedex

BaySystems Iberia S/A Crta. Vilaseca La Pineda s/n E-43006 Tarragona

Blye Engineering Co. Ltd Naxxar Road San Gwann SGN 07 Malta

BOC Gazy ul. Pory 59 02-757 Warzawa Polska

Boucquillon nv Nijverheidslaan 38 B-8540 Deerlijk

Calorie Fluor 503, rue Hélène-Boucher Z.I. Buc B.P. 33 F-78534 Buc Cedex

Caraibes Froids SARL B.P. 6033 Sainte-Thérèse 4,5 km, route du Lamentin F-97219 Fort-de-France (Martinique)

Celotex Limited Lady Lane Industrial Estate Hadleigh, Ipswich, Suffolk, IP7 6BA United Kingdom

Efisol 14/24, rue des Agglomérés F-92024 Nanterre Cedex

Empor d.o.o. Leskoškova 9a SI-1000 Ljubljana

Etis d.o.o. Tržaška 333 SI-1000 Ljubljana

Fibran S.A. 6th km Thessaloniki Oreokastro P.O. Box 40306 GR-560 10 Thessaloniki

Fiocco Trade SL C/ Molina 16, pta. 5 E-46006 Valencia

Freolitus JSC Centrinė g. 1D LT-54464 Ramučiai, Kauno raj. Lietuva

G.AL.Cycle-Air Ltd 3, Sinopis Str., Strovolos P.O. Box 28385 Nicosia, Cyprus

Galco S.A. Avenue Carton de Wiart 79 B-1090 Bruxelles

Galex S.A. B.P. 128 F-13321 Marseille Cedex 16

UAB „Genys“ Lazdijų 20 LT-46393 Kaunas Lietuva

GU Thermo Technology Ltd Greencool Refrigerants Unit 12 Park Gate Business Centre Chandlers Way, Park Gate Southampton SO31 1FQ United Kingdom

Harp International Gellihirion Industrial Estate Rhondda Cynon Taff Pontypridd CF37 5SX United Kingdom

H&H International Ltd. Richmond Bridge House 419 Richmond Road Richmond TW1 2EX United Kingdom

ICC Chemicals Ltd. Northbridge Road Berkhamsted Hertfordshire HP4 1EF United Kingdom

Kal y Sol P.I. Can Roca C/ Sant Martí s/n E-08107 Martorell (Barcelona)

Linde Gaz Polska Sp. z o.o. ul. Jana Pawła II 41a 31-864 Kraków Polska

Matero Ltd 37 St. Kyriakides Ave. CY-3508 Limassol

Mebrom Assenedestraat 4 B-9940 Rieme-Ertvelde

Nagase Europe Ltd Berliner Allee 59 D-40212 Düsseldorf

OU A Sektor Kasteheina 6-9 EE-31024 Kohtla-Järve

Plasfi SA Ctra. Montblanc s/n E-43420 Sta. Coloma de Queralt (Tarragona)

Prodex-System sp. z o.o. ul. Artemidy 24 01-497 Warszawa Polska

PW Gaztech ul. Kopernika 5 11-200 Bartoszyce Polska

Quimidroga SA C/ Tuset 26 E-08006 Barcelona

Refrigerant Products Ltd. Banyard road Portbury West Bristol BS 20 7XH United Kingdom

Resina Chemie bv Korte Groningerweg 1A 9607 PS Foxhol Nederland

Sigma Aldrich Chimie SARL 80, rue de Luzais L’isle d’abeau-Chesnes F-38297 Saint-Quentin-Fallavier

Sigma Aldrich Company Ltd The Old Brickyard New Road Gillingham SP8 4XT United Kingdom

SJB Chemical Products bv Slagveld 15 3230 AG Brielle Nederland

Solquimia Iberia SL C/ Mexico 9, P.I. Centrovía E-50196 La Muela (Zaragoza)

Synthesia Española SA C/ Conde Borrell 62 E-08015 Barcelona

Tazzetti Fluids Srl Corso Europa, 600/a I-10088 Volpiano (TO)

Termo-Schiessl Sp. z o.o. ul. Raszyńska 13 05-500 Piaseczno Polska

Universal Chemistry & Technology SpA Viale A. Filippetti, 20 I-20122 Milano

Vrec-Co Export-Import Kft. Kossuth u. 12 H-6763 Szatymaz

Vuoksi Yhtiö Oy Lappeentie 12 FI-55100 Imatra

Wigmors ul. Irysowa 5 51-117 Wrocław Polska

V Bruslju, 27. marca 2007 Za Komisijo Stavros DIMAS Član Komisije

(1) UL L 244, 29.9.2000, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).

(2) UL L 333, 22.12.1994, str. 1.

(3) UL L 33, 5.2.2005, str. 65.

(4) Priloga II se ne objavi ali posreduje naslovnikom, ker vsebuje zaupne poslovne informacije.